મુંબઈ , 17 સપ્ટેમ્બર : ફિલ્મ હીરોઇનના પ્રમોશન માટે ઝલક દિખલા જા જોરદાર મંચ સાબિત થયો . મંચ પર કરીના કપૂર પહોંચતા જ શોમાં તાળીઓનો ગડગડાટ શરૂ થઈ ગયો . તાળીઓનો ગડગડાટ સાંભળી દર્શકો દંગ રહી ગયાં . કરીનાને પોતાની બહેન માનતા ભાઈ કરણે શોમાં તેનું જોરદાર સ્વાગત કર્યું . કરના પણ કરણને ઉત્સાહપૂર્વક મળી અને તેમની બાજુ વાળી સીટ ઉપર બેસી ગઈ . શો દરમિયાન કરીનાએ ફિલ્મ હીરોઇનના ડાયલૉગ્સ પણ ઉચ્ચાર્યાં અને ફિલ્મના ગીત હલકટ જવાની . . . ઉપર બે વાર ડાંસ કર્યું . એક વાર તો તેનો સાથ કૉમેડિયન અને પ્રતિસ્પર્ધી ભારતીએ આપ્યો . બીજી વાર કરણ જૌહર , માધુરી દીક્ષિત તેમજ રેમોએ કરીના સાથે આ ગીત ઉપર ઠુમકાં લગાવ્યાં . શો દરમિયાન કરણ જૌહર રંગમાં હતાં . કરણે કરીના કપૂર અંગે ઘણી વાતો જણાવી . કરણે જણાવ્યુ હતું કે કરીના એવી કલાકાર છે , જેને ફિલ્મમાં માત્ર પોતાના સીન્સ સાથે જ લેવડ - દેવડ હોય છે . બીજા બધા શું કરે છે , એ વાત સાથે તેને કોઈ મતલબ નથી હોતું . કરણે જણાવ્યું હતું કે ફિલ્મ કભી ખુશી કભી ગમ . . . શૂટ કરતી વખતે સેડ સીન્સમાં કરીના તો રડી ચુકી હતી , પણ જેવું જ પેક - અપ થયું , તેણે મને પુછી નાંખ્યુ કે એ જણાવો કે મૃત્યુ કોણ પામ્યું છે , જેને માટે મારે રડવું પડ્યું . કરણની આ વાત સાંભળતા જ બધા લોકો ખડખડાટ હંસી ઉઠ્યા અને કરીનાએ કરણને પ્રેમથી જણાવ્યું કે નોટ ફેર . પરંતુ કરણે જણાવ્યું હતું કે કરીના બહુ ટેલેંટેડ હીરોઇન છે . તેથી હું શુભેચ્છા આપું છું કે તેની આ ફિલ્મ બૉક્સ ઑફિસ ઉપર ઘણાં રેકૉર્ડ તોડે ફિલ્મ હીરોઇન 21મી સપ્ટેમ્બરે રિલીઝ થવાની છે . ફિલ્મના દિગ્દર્શક મધુર ભંડારકર છે . ફિલ્મમાં કરીના સાથે અર્જુન રામપાલ પણ છે .